
Nr. 933 din 03.03.2022

REFERAT de APROBARE
la proiectul de hotărâre privind validarea dispozitiei primarului comunei nr. 33 din 25.02.2022 privind rectificarea bugetului local al comunei Milcov pentru anul 2022 prin majorarea veniturilor şi cheltuielilor


Domnilor consilieri,

Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 
[bookmark: tree#162]a) expuneri de motive - în cazul proiectelor de legi şi al propunerilor legislative; 
[bookmark: tree#163]b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 
[bookmark: ref#]c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat prezentul proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare validarea dispoziției primarului comunei, nr. 33 din 25.02.2022 privind rectificarea bugetului local al comunei Milcov pentru anul 2022 prin majorarea veniturilor şi cheltuielilor.

Sediul materiei privind această capacitate a Consiliului Local îl reprezintă:
· art. 1 alin. (2), art. 3, art. 88, art. 95 alin. (2), art. 96, art. 98, art. 105 alin. (1) art. 129 alin. (1), alin. (2) lit. b) coroborat cu alin. (4) lit. a), raportate la cele ale art. 155 alin. (1) lit. (c), combinat cu alin. (4) lit. b)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· art. 19 alin. (2), art. 20 alin. (1) lit. c și art. 82  din Legea nr. 273/2006 privind finanțele publice locale, cu modificările și completările ulterioare;
· art. 3 alin. (2), art. 31, art. 40-49 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
· Hotărârea Consiliului Local nr. 07 din 11.02.2022 privind aprobarea Bugetului Local al comunei Milcov pentru anul 2022

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică, din aparatul de specialitate al primarului comunei în vederea analizării şi întocmirii raportului de specialitate.
 
Deși l-am invocat în sediul materiei, vă rog să-mi permiteți să prezint dispozițiile  art.19 alin. (2), art. 20 alin. (1) lit. c și art. 82  din Legea nr. 273/2006 privind finanțele publice locale, cu modificările și completările ulterioare    


[bookmark: tree#283]„art. 19 (2) Pe parcursul exerciţiului bugetar, autorităţile deliberative pot aproba rectificarea bugetelor prevăzute la alin. (1) lit. a) şi b), în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite. Rectificărilor bugetelor locale li se vor aplica aceleaşi proceduri ca şi aprobării iniţiale a acestora, cu excepţia termenelor din calendarul bugetar.
[bookmark: tree#285][bookmark: tree#286]Art. 20. - (1) Autorităţile administraţiei publice locale au următoarele competenţe şi responsabilităţi în ceea ce priveşte finanţele publice locale: 
[bookmark: tree#287][bookmark: tree#288]   …. 
   c) urmărirea şi raportarea execuţiei bugetelor locale, precum şi rectificarea acestora, pe parcursul anului bugetar, în condiţii de echilibru bugetar.
[bookmark: tree#1343]  Art. 82. - Cu sumele aprobate prin hotărâre a Guvernului, din fondurile de rezervă bugetară şi de intervenţie la dispoziţia Guvernului, precum şi cu alte sume alocate de la bugetul de stat sau retrase prin acte normative se majorează, respectiv se diminuează bugetele locale prin dispoziţie a autorităţii executive, potrivit legii, urmând ca la prima şedinţă a autorităţii deliberative să se valideze modificările respective.

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului pentru validarea dispoziției primarului comunei nr. 33 din 25.02.2022 privind rectificarea bugetului local al comunei Milcov pentru anul 2022 prin majorarea veniturilor şi cheltuielilor, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.

